**ชนินทร์ รุ่งธนเกียรติ** (เกิด 4 เมษายน พ.ศ. 2532) ชื่อเล่น **หนุ่ม** เป็นนักการเมืองชาวไทย ปัจจุบันดำรงตำแหน่ง สมาชิกสภาผู้แทนราษฎรไทย ชุดที่ 26 แบบบัญชีรายชื่อพรรคเพื่อไทย พร้อมดำรง ตำแหน่ง รองโฆษกและกรรมการบริหารพรรคเพื่อไทย

ประวัติ
-------

ชนินทร์ รุ่งธนเกียรติ เกิดเมื่อวันที่ 4 เมษายน พ.ศ. 2532 ที่จังหวัดสุรินทร์ เป็นบุตรชายของ นาย เกษม รุ่งธนเกียรติ อดีตสมาชิกสภาผู้แทนราษฎรจังหวัดสุรินทร์หลายสมัย สำเร็จการศึกษาจากโรงเรียนสาธิตมหาวิทยาลัยศรีนครินทรวิโรฒ ประสานมิตร(ฝ่ายมัธยม) และปริญญาตรีเกียรตินิยมอันดับ 1 เหรียญทอง คณะสถาปัตยกรรมศาสตร์ ภาควิชาสถาปัตยกรรมภายใน จุฬาลงกรณ์มหาวิทยาลัย พร้อมทั้งจบปริญญาโท2 ใบ ได้แก่ ปริญญาโทวิทยาศาสตรบัณฑิต คณะพาณิชยศาสตร์และการบัญชี สาขาธุรกิจอสังหาริมทรัพย์ (MRE) มหาวิทยาลัยธรรมศาสตร์ และปริญญาโทใบที่ 2 International Master of Public Administation (IMPA) ที่ Tsinghua University

การทำงาน
--------

ชนินทร์ เป็นนักธุรกิจผู้มีความเชี่ยวชาญด้านอสังหาริมทรัพย์ โดยผู้ก่อตั้งและกรรมการผู้จัดการ สำนักงานออกแบบสถาปัตยกรรม บริษัท ทิศทางสตูดิโอ จำกัด ในปี พ.ศ. 2555 และ ทำงานเป็นเจ้าหน้าที่ฝ่ายพัฒนาธุรกิจ บริษัท คอนทัวร์ จำกัด ต่อมาภายหลังการจบการศึกษาในระดับปริญญาโทในปี พ.ศ. 2557 ได้ทำงานพัฒนาธุรกิจกับบริษัทอสังหาริมทรัพย์ชั้นนำในประเทศไทยหลายบริษัท อาทิ บริษัท พฤกษาเรียลเอสเตท จำกัด (มหาชน), บริษัท เซ็นทรัลพัฒนา จำกัด (มหาชน) และบริษัท อีสเทิร์นสตาร์ เรียลเอสเตท จำกัด (มหาชน) เป็นต้น

งานการเมือง
-----------

ชนินทร์ เข้าทำงานการเมืองโดยการเป็นสมาชิกพรรคเพื่อไทย และได้รับการแต่งตั้งให้เป็นรองโฆษกพรรคเพื่อไทย ในวันที่ 28 ตุลาคม พ.ศ. 2564พร้อมทั้งเคยดำรงตำแหน่ง เป็นกรรมาธิการ และโฆษก คณะกรรมาธิกาญวิสามัญ ในสภาผู้แทนราษฎร พิจารณากฎหมาย พระราชบัญญัติสถาปนิก ต่อมาในปี พ.ศ. 2566 

- นายชนินทร์ ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อพรรคเพื่อไทย ลำดับที่ 34 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566และได้รับเลือกเป็นกรรมการบริหารพรรคเพื่อไทย ณ วันที่ 27 ตุลาคม พ.ศ. 2566

- นายชนินทร์ เคยดำรงตำแหน่งเป็นรองเลขาธิการนายกรัฐมนตรีฝ่ายการเมือง(นายภูมิธรรม เวชยชัย) และได้รับมอบหมายในภารกิจการศึกษาการแก้ไขความเห็นต่างเรื่องรัฐธรรมนูญ โดยได้รับแต่งตั้งเป็น กรรมการและผู้ช่วยเลขานุการ ในคณะกรรมการเพื่อพิจารณาศึกษาแนวทางในการทำประชามติเพื่อแก้ไขปัญหาความเห็นที่แตกต่างในเรื่องรัฐธรรมนูญแห่งราชอาณาจักรไทย พุทธศักราช ๒๕๖๐ 

- เมื่อวันที่ 24 มกราคม 2567 นายชนินทร์ รุ่งธนเกียรติ ได้รับการเลื่อนลำดับสมาชิกสภาผู้แทนราษฎร แบบบัญชีรายชื่อ พรรคเพื่อไทย แทน สุริยะ จึงรุ่งเรืองกิจ ที่ลาออกจากสมาชิกสภาผู้แทนราษฎร แบบบัญชีรายชื่อ 

-เมื่อวันที่ 22 กุมภาพันธ์ 2567 นายชนินทร์ รุ่งธนเกียรติ ได้รับการแต่งตั้งให้ดำรงตำแหน่ง กรรมการ ในคณะกรรมการประสานงานสภาผู้แทนราษฎร (วิปรัฐบาล) เพื่อดําเนินการในเรื่องที่เกี่ยวข้องกับ สภาผู้แทนราษฎรและรัฐสภาให้เป็นไปอย่างมีระเบียบแบบแผนตามระบบรัฐสภา ตลอดจนการประสานงาน กับสมาชิกสภาผู้แทนราษฎร สมาชิกรัฐสภา และพรรคการเมือง ด้านนิติบัญญัติให้ดําเนินการไปอย่างราบรื่น

เครื่องราชอิสริยาภรณ์
---------------------

### เครื่องราชอิสริยาภรณ์ไทย

* พ.ศ. 2566 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 5 เบญจมาภรณ์มงกุฎไทย (บ.ม.)

อ้างอิง
-------

1. ↑  "เลือดใหม่". *www.thairath.co.th*. 2021-12-03.
2. ↑  "แม้วเนื้อหอม "ชนินทร์ รุ่งธนเกียรติ" ดาวรุ่งเจอจอมเก๋าเสื้อแดง". *คมชัดลึกออนไลน์*. 2022-02-24.
3. 1 2  การศึกษาความเป็นไปได้ในการพัฒนาอสังหาริมทรัพย์ โครงการ โฮมออฟฟิซ บนถนนสุขุมวิท 105 หน้าที่ 140 นายชนินทร์ รุ่งธนเกียรติ มหาวิทยาลัยธรรมศาสตร์
4. ↑  "เปิดตัว ทีมโฆษกเพื่อไทย ย้ำ "พรุ่งนี้เพื่อไทย" ทุกด้านต้องดีกว่าเดิม". *www.thairath.co.th*. 2021-11-01.
5. ↑
6. ↑  เสาเวียง, อภิวรรณ. "เช็กที่นี่ ครม.แต่งตั้งขรก.การเมืองลอตใหญ่". *เดลินิวส์*.
7. ↑  "2 สส.ใหม่รายงานตัวกลางสภา เลื่อนแทน "ศักดิ์สยาม-สุริยะ"". *Thai PBS*.
8. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์